
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Apraksts
Tiesību akta projekts “Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"" (turpmāk – TA projekts) ir Labklājības ministrijas (turpmāk – ministrija) iniciatīva un izstrādāts saskaņā ar Likuma par budžetu un finanšu vadību 19.3 panta otro daļu.
 
1.2. Mērķis
Mērķa apraksts
TA projekta mērķis ir  precizēt  3.1.2.6.i. investīcijas "Tehnisko palīglīdzekļu pieejamības sekmēšana" (turpmāk – 3.1.2.6.i. investīcija) mērķrādītāju un tā sasniegšanu pamatojošos dokumentus, pieejamo Atveseļošanas fonda (turpmāk – AF) finansējumu, valsts budžeta finansējumu pievienotās vērtības nodokļa (turpmāk – PVN) izmaksu segšanai, kā arī veikt atsevišķus redakcionālus precizējumus finansējuma saņēmēja pienākumos.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
3.1.2.6.i. investīcijas īstenošanu reglamentē Ministru kabineta 2025. gada 4. februāra noteikumi Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"" (turpmāk – MK noteikumi Nr. 83). Saskaņā ar MK noteikumu Nr. 83:
1) 7. punktu 3.1.2.6.i. investīcijas īstenošanā līdz 2026. gada 30. jūnijam ir jāsasniedz mērķrādītājs – 10 474 tehniskie palīglīdzekļi izsniegti personām ar funkcionāliem traucējumiem. Savukārt 8. punkts nosaka minētā mērķrādītāja sasniegšanu pamatojošo dokumentu un informācijas kopumu, t.i., no finansējuma saņēmēja informācijas sistēmas izgūts saraksts ar izsniegtajiem tehniskajiem palīglīdzekļiem un ar personu parakstīto līgumu vai pieņemšanas nodošanas aktu numuriem. Attiecīgi finansējuma saņēmējam ir pienākums uzskaitīt izsniegtos tehniskos palīglīdzekļus, tādējādi nodrošinot Atveseļošanas un noturības mehānisma plānā (turpmāk – AF plāns) un Padomes īstenošanas lēmumā par Latvijas AF plāna apstiprināšanu (turpmāk – Padomes lēmums) 130a. mērķrādītāja izpildi;
2) 12. punktu 3.1.2.6.i. investīcijas īstenošanai pieejamais AF finansējums ir 7 196 909 euro apmērā un saskaņā ar 13. punktu pieejamais valsts budžeta finansējums PVN izmaksu segšanai ir ne vairāk kā 916 617 euro apmērā;
3) 34.1. apakšpunktu finansējuma saņēmējam ir noteikts pienākums, ka, piesaistot 3.1.2.6.i. investīcijas projekta norādīto atbalstāmo darbību veikšanai nepieciešamo personālu vai īstenojot iepirkumus, investīcijas projekta īstenošanas laikā tiek ievēroti interešu konflikta, korupcijas un krāpšanas novēršanas nosacījumi, un paredz, ka investīcijas projekta vadībā iesaistītais personāls un iepirkumu līgumu izpildītāji vismaz ir: 1) informēti par korupcijas un interešu konflikta novēršanas jautājumiem un krāpšanas pazīmēm; 2) informēti par iespēju ziņot par pārkāpumiem un par ziņotāju aizsardzību atbilstoši Trauksmes celšanas likumam.
4) 24.1.1. apakšpunktu mērķa grupas personas izvēlēts pakalpojuma sniedzējs nodrošina Ministru kabineta 2021. gada 21. decembra noteikumu Nr. 878 "Tehnisko palīglīdzekļu noteikumi" ( turpmāk – MK noteikumi Nr. 878) 2. pielikumā noteiktos palīglīdzekļus, izņemot tos, kas ir noteikti MK noteikumu Nr. 878 2. pielikuma 1., 2., 3., 4., 145., 146. un 147. punktā. Minētie punkti attiecas uz šādiem tehniskajiem palīglīdzekļiem: 
- "1" – nepārtraukta pozitīva spiediena elpceļos nodrošināšanas terapijas iekārta;
- "2" –  automātiska pozitīva spiediena elpceļos nodrošināšanas terapijas iekārta;
- "3" – iekārta ilgstošai skābekļa terapijai ārpus ārstniecības iestādes (skābekļa koncentrators);
- "4" – pulsa oksimetrs pieaugušajiem;
- "145" – rehabilitācijas/profilaktiskie gatavie ortopēdiskie apavi;
- "146" – terapeitiskie gatavie ortopēdiskie apavi;
- "147" – gatavie ortopēdiskie apavi  palielinātas pēdas apjoma ortožu nēsāšanai.
Problēmas un risinājumi
Problēmas apraksts
1) Atbilstoši Eiropas Savienības Ekonomisko un finanšu jautājumu padomes sanāksmē 2025. gada 12. decembrī apstiprinātajiem grozījumiem AF plānā (Nr.3) un Padomes lēmumā 130a. mērķrādītājs noteikts šādā redakcijā – "7,2 miljoni euro izmaksāti NRC "Vaivari", lai veicinātu tehnisko palīglīdzekļu pieejamību". Attiecīgi nepieciešams precizēt MK noteikumu Nr. 83 7. punktu, kurā noteikts 3.1.2.6.i. investīcijas mērķrādītājs, aizstājot to ar jauno mērķrādītāju, kā arī 8. punktu – precizējot dokumentus, kas pamatotu jaunā mērķrādītāja sasniegšanu. Tāpat arī ir nepieciešams precizēt MK noteikumu Nr. 83 38.2. apakšpunktu – nosakot Centrālai finanšu un līgumu aģentūrai (turpmāk – aģentūra) pienākumu informēt ministriju par mērķrādītāja izpildi, iesniedzot 8. punktā minēto informāciju un dokumentus.
 
2) 3.1.2.6.i. investīcijas projekta īstenošanas gaitā finansējuma saņēmējs ir identificējis, ka 3.1.2.6.i. investīcijas projektā paredzētais finansējums tehnisko palīglīdzekļu izsniegšanai ar līdzmaksājuma metodi ir pietiekams līdz 2026. gada februārim. Līdz 2026. gada 1. janvārim tehnisko palīglīdzekļu izsniegšanai ar līdzmaksājumu kopumā novirzīti 3 241 665 euro (t.sk. izsniedzot 1 547 tehniskos palīglīdzekļus). Ņemot vērā finansējuma izlietojuma tempu, atlikušais AF finansējums tehnisko palīglīdzekļu izsniegšanai ar līdzmaksājuma metodi nav pietiekams, lai nodrošinātu plānoto pakalpojumu nepārtrauktību 2026. gada marta un aprīļa periodā.
Līdzmaksājuma metodes finansējuma straujāka izlietojuma pamatā ir izmaiņas pieprasījuma struktūrā 2025. gadā, t.i., līdzmaksājumam novirzītā finansējuma apmērs skaidrojams ar to, ka ir mainījusies pieprasījuma proporcija tehnisko palīglīdzekļu veidiem, samazinoties pieprasījumam pēc vienkāršiem tehniskajiem palīglīdzekļiem, savukārt palielinoties pieprasījumam pēc paaugstinātas funkcionalitātes tehniskajiem palīglīdzekļiem. Minētās izmaiņas sākotnēji plānotajās finansējuma proporcijās nav bijušas paredzētas, kā rezultātā finansējums tehnisko palīglīdzekļu izsniegšanai ar līdzmaksājuma metodi ir izmantots ātrāk kā sākotnēji plānots. Vienlaikus 3.1.2.6.i. investīcijas projektā atlikušais AF finansējums ir pietiekams tehnisko palīglīdzekļu izsniegšanai ar kupona metodi atbilstoši noslēgto vienošanos izpildes termiņiem līdz 2026. gada maijam – jūnijam. Lai nodrošinātu tehnisko palīglīdzekļu pieejamību ar līdzmaksājuma metodi vēl vismaz divus mēnešus, ir nepieciešams palielināt 3.1.2.6.i. investīcijas finansējuma apmēru.
2025. gada 22. decembra sēdē tika izskatīti un pieņemti grozījumi MK noteikumos Nr. 3741, ar kuriem 3.1.2.2.i. investīcijai "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" (turpmāk – 3.1.2.2.i. investīcija) tika samazināts kopējais pieejamais finansējums 500 000 euro apmērā, ko veido – AF finansējums 413 223 euro un valsts budžeta finansējums (PVN izmaksu segšanai) 86 777 euro apmērā. Vienlaikus ar MK noteikumu Nr. 374 grozījumu pieņemšanu MK uzdeva ministrijai trīs mēnešu laikā iesniegt izskatīšanai MK priekšlikumus par 3.1.2.2.i. investīcijas AF finansējuma 413 223 euro apmērā izmantošanu (MK 2025. gada 22. decembra sēdes protokola Nr. 53 40. § 4. punkts).

3) Attiecībā uz interešu konflikta, korupcijas un krāpšanas novēršanas nosacījumiem MK noteikumos Nr. 83 noteiktā prasība – ievērot konflikta, korupcijas un krāpšanas novēršanas nosacījumus – ir attiecināma uz finansējuma saņēmēja piesaistīto personālu, bet ne uz iepirkumu līgumu izpildītājiem (proti, tā, saskaņā ar normatīvajiem aktiem publisko iepirkumu jomā, nav saistoša). Tāpēc ir nepieciešams redakcionāli precizēt MK noteikumu Nr. 83 34.1. apakšpunktu, svītrojot pienākumu šo prasību ievērot iepirkumu līgumu izpildītajiem.
Tāpat ir nepieciešams pārskatīt MK Nr. 83 noteikumus, tos papildot 34.1.1 apakšpunktu, lai salāgotu interešu konflikta, korupcijas un krāpšanas novēršanas nosacījumus ar citos nozares normatīvajos aktos ietvertajām redakcijām. Atbilstoši veiktajiem nosacījumu precizējumiem, finansējuma saņēmējam MK noteikumos Nr. 83 vairs netiks izvirzīti konkrēti nosacījumi (kā tas bija iepriekš 34.1.1. apakšpunktā (parakstīt apliecinājumu par pienākumu ziņot par konstatētiem vai iespējamiem trūkumiem un pārkāpumiem)), bet jaunajā 34.1.1 apakšpunktā ir sniegta norāde uz Eiropas Parlamenta un Padomes Regulas (ES, Euratom) 2024/2509 (2024. gada 23. septembris) par finanšu noteikumiem, ko piemēro Savienības vispārējam budžetam (pārstrādāta redakcija) 61. pantu. Nosacījumu izmaiņas nemainīs līdzšinēji  finansējuma saņēmējam noteiktos pienākumus.

4) 2025. gada 22. decembrī Ministru kabineta sēdē ir pieņemti grozījumi MK noteikumos Nr. 878 (Ministru kabineta 2025. gada 22. decembra noteikumi Nr. 821 "Grozījumi Ministru kabineta 2021. gada 21. decembra noteikumos Nr. 878 "Tehnisko palīglīdzekļu noteikumi""). Ar grozījumiem tiek precizēts MK noteikumu Nr. 878 2. pielikums, tostarp:
- iekļauts jauns tehniskais palīglīdzeklis "divlīmeņu pozitīvā spiediena elpceļos nodrošināšanas iekārta (BiPAP) bez baterijas", kas personai tiek nodots nomā, nevis īpašumā kā punkts Nr. 3, līdz ar to mainot sekojošo pozīciju numerāciju un neparedzot šī tehniskā palīglīdzekļa izsniegšanu 3.1.2.6.i. investīcijas ietvaros;
- apvienotie punkti Nr. 145 un Nr. 146 ir aizstāti ar punktu Nr. 182;
- punkts Nr. 147 ir aizstāts ar punktu Nr. 183.


1 Ministru kabineta 2024. gada 18. jūnija noteikumos Nr. 374 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" īstenošanas noteikumi”” (turpmāk – MK noteikumi Nr. 374)
 
Risinājuma apraksts
Ņemot vērā minēto, TA projekts paredz šādus grozījumus MK noteikumos Nr. 83:
1) precizēt MK noteikumu Nr. 83 7. un 8. punktu atbilstoši AF plāna grozījumos Nr. 3 un Padomes īstenošanas lēmumā iekļautajai 130a. mērķrādītāja redakcijai un šī mērķrādītāja sasniegšanu pamatojošai dokumentācijai. Proti, 130a. mērķrādītājs "10 474 tehniskie palīglīdzekļi izsniegti personām ar funkcionāliem traucējumiem" tiek aizstāts ar jaunu 130a. mērķrādītāju "7 196 909 euro izmaksāti valsts sabiedrībai ar ierobežotu atbildību "Nacionālais rehabilitācijas centrs "Vaivari"", lai sekmētu tehnisko palīglīdzekļu pieejamību"". Lai arī AF plāna un Padomes lēmuma grozījumos 130a. mērķrādītājs paredz maksājumu apjomu 7,2 milj. euro apmērā, MK noteikumu Nr. 83 7. punkta redakcijā tiek norādīts AF finansējuma apmērs, kas pieejams 3.1.2.6.i. investīcijas īstenošanai, t.i., 7 196 909 euro (jo nav iespējams veikt  maksājumu lielākā apmērā kā pieejamais AF finansējums). Taču minētā summa – 7 196 909 euro – pēc tās noapaļošanas atbilst AF plāna un Padomes lēmuma grozījumos noteiktajiem 7,2 milj. euro. Tādējādi tiks nodrošināta arī informācijas izsekojamība un sasaiste ar aģentūras veiktajiem maksājumiem un to atspoguļojumu Kohēzijas politikas fondu vadības informācijas sistēmas (turpmāk – KP VIS) AF modulī.

Savukārt MK noteikumu Nr. 83 8. punktā tiek precizēts, ka 130a. mērķrādītāja sasniegšanu apliecina aģentūras vēstule nozares ministrijai, kurā tā informē par aģentūras veiktajiem maksājumiem finansējuma saņēmējam un kurai pievienotas izdrukas no KP VIS AF moduļa, kas apliecina aģentūras veikto  maksājumu apmēru. Attiecīgi precizēts arī MK noteikumu Nr. 83 38.2. apakšpunkts, nosakot aģentūras pienākumu informēt ministriju par 130a. mērķrādītāja izpildi, iesniedzot MK noteikumu Nr. 83 8. punktā minēto informāciju un dokumentus. Vienlaikus atbilstoši MK noteikumu Nr. 83 42. punktā noteiktajam 3.1.2.6.i. investīcijas projekta īstenošanu plānots pabeigt līdz 2026. gada 30. jūnijam. Līdz šim termiņam NRC "Vaivari" iesniegs arī pieprasījumu noslēguma maksājumam, kas ir priekšnoteikums MK noteikumu Nr. 83 7. punktā noteiktā mērķrādītāja izpildei. Tā kā 130a. mērķrādītāja izpildi apliecina aģentūras informācija par veiktajiem maksājumiem NRC "Vaivari", tiek precizēts 42. punkts, nosakot, ka 3.1.2.6.i. investīciju īsteno 2026. gada 31. augustam (t.i., līdz šim datumam aģentūra veiks maksājumus NRC “Vaivari”), bet 3.1.2.6.i. investīcijas projektu – līdz 2026. gada 30. jūnijam.
 
Mērķrādītāja maiņa būtiski mazinās administratīvo slogu visām iesaistītajām pusēm – gan EK, gan Latvijas AF plāna pārvaldībā iesaistītajām iestādēm. Atšķirībā no sākotnējā 130a. mērķrādītāja, kura izpildei būtu nepieciešama detalizētas pamatojošās dokumentācijas par katru izsniegto tehnisko palīglīdzekli iesniegšana, jaunais mērķrādītājs ļauj vienkāršot pamatojošās dokumentācijas sagatavošanas, iesniegšanas un pārbaudes procesu.
Vienlaikus, lai pēc 3.1.2.6.i. investīcijas 130a. mērķrādītāja precizēšanas saglabātu sasaisti starp finansējuma izlietojumu un izsniegto tehnisko palīglīdzekļu skaitu, finansējuma saņēmējam joprojām būs pienākums sekot līdzi izsniegto tehnisko palīglīdzekļu skaitam. Tāpēc MK noteikumi Nr. 83 papildināti ar  jaunu 34.19. apakšpunktu.  Minētā informācija tiks izmantota ministrijas un finansējuma saņēmēja datu analīzē par izsniegtajiem tehniskajiem palīglīdzekļiem, to veidiem un izmantotajām izsniegšanas metodēm (ar līdzmaksājumu vai ar kuponu).

Papildus, lai vienkāršotu tehnisko palīglīdzekļu uzskaiti finansējuma saņēmēja informācijas sistēmas funkcionalitātes iespēju robežās, MK noteikumu Nr. 83 grozījumi paredz atšķirīgu regulējumu no MK noteikumi Nr. 878, nosakot, ka individuāli izgatavotie tehniskie palīglīdzekļi, kas sastāv no vairākām savstarpēji savienojamām daļām, turpmāk tiks uzskaitīti kā atsevišķi tehniskie palīglīdzekļi. Šāds risinājums nepieciešams, jo informācijas sistēma savstarpēji savienojamās daļas automātiski neuzskaita kā vienu tehnisko palīglīdzekli, un manuāla atzīmju veikšana palielina kļūdu risku. Attiecībā uz vienreizējām iemaksām, ko persona veic par tehnisko palīglīdzekļu saņemšanu, tiks piemērots MK noteikumu Nr. 878 58. punkts, kas nosaka – ja personai viena veida funkcionēšanas traucējumu mazināšanai nepieciešams izgatavot tehnisko palīglīdzekli, kurš sastāv no vairākām sistēmā savienojamām daļām, persona veic vienreizējo iemaksu kā par vienu tehnisko palīglīdzekli. Līdz ar to izmaiņas tehnisko palīglīdzekļu uzskaites nosacījumos nemaina līdzšinēji noteikto un piemēroto vienreizējo iemaksu veikšanas kārtību.

2) veikt precizējumus MK noteikumu Nr. 83 12. un 13. punktā, palielinot 3.1.2.6.i. investīcijas finansējumu par 3.1.2.2.i. investīcijas AF finansējuma atlikumu 413 223 euro apmērā un valsts budžeta finansējumu PVN izmaksu segšanai 86 777 euro apmērā. Minētais atbilst arī Eiropas Savienības fondu tematiskās komitejas 2025. gada 28. augusta sēdē pieņemtajam lēmumam: 1) atļaut ministrijām identificētos atlikumus izmantot savas nozares AF projektu īstenošanai; 2) noteikt, ka par AF atlikumu, kas radušies AF investīcijas ietvaros un sasniedz vismaz 1 milj. euro, izmantošanu turpmāk lemt ES fondu tematiskajā ministru komitejā.

3) redakcionāli precizēt finansējuma saņēmēja pienākumus attiecībā uz interešu konflikta, korupcijas un krāpšanas novēršanas nodrošināšanu. Attiecīgi precizēts MK noteikumu Nr. 83 34.1. apakšpunkts, kā arī noteikumi papildināti ar jaunu 34.1.1  apakšpunktu.

4) veikt redakcionālus precizējumus MK noteikumu Nr. 83 24.1.1. apakšpunktā, lai salāgotu tajā ietvertās atsauces uz MK noteikumu Nr. 878 2. pielikumā noteiktajiem tehniskajiem palīglīdzekļiem. Attiecīgi MK noteikumu Nr. 83 24.1.1. apakšpunktā minētie izņēmumi attiecībā uz 1., 2., 3., 4., 145., 146. un 147. punktu tiek precizēti, aizstājot tos ar atsaucēm uz jaunajiem punktiem – 1., 2., 3., 4., 5., 182. un 183. Attiecīgi 24.1.1. apakšpunktā minētie izņēmuma gadījumi ar norādītajiem pozīciju numuriem ietver šādus tehniskos palīglīdzekļus:  
- "1" – nepārtraukta pozitīva spiediena elpceļos nodrošināšanas terapijas iekārta (iepriekš punkts Nr. 1);
- "2" – automātiska pozitīva spiediena elpceļos nodrošināšanas terapijas iekārta (iepriekš punkts Nr. 2);
- "3" – divlīmeņu pozitīvā spiediena elpceļos nodrošināšanas iekārta – BiPAP (jauns tehniskais palīglīdzeklis, kas ietverts punktā Nr. 3);
- "4" – iekārta ilgstošai skābekļa terapijai ārpus ārstniecības iestādes – skābekļa koncentrators (iepriekš punkts Nr. 3);
- "5" – pulsa oksimetrs pieaugušajiem (iepriekš punkts Nr. 4);
- "182" – rehabilitācijas/profilaktiskie gatavie ortopēdiskie apavi vai terapeitiskie gatavie ortopēdiskie apavi (iepriekš punkts Nr. 145 un Nr. 146);
- "183" – gatavie ortopēdiskie apavi palielinātas pēdas apjoma ortožu nēsāšanai (iepriekš punkts Nr. 147).
Papildus MK noteikumu Nr. 83 tiek papildināti ar jaunu nodaļu "Noslēguma jautājums" un tajā ietverto 43. punktu, kas nosaka to, ka laika posmā no 2026. gada 1. janvāra līdz TA projekta spēkā stāšanās dienai attiecināmi finansēšanai no Atveseļošanas fonda ir tie MK noteikumu Nr. 83 mērķa grupas personu izvēlēto pakalpojuma sniedzēju ar līdzmaksājumu nodrošinātie tehniskie palīglīdzekļi, kas noteikti MK noteikumu Nr. 878 2. pielikumā, izņemot tā  1., 2., 3., 4., 5., 182. un 183. punktā minētos tehniskos palīglīdzekļus. Vienlaikus jāatzīmē, ka tehnisko palīglīdzekļu saņēmējus minētās izmaiņas neietekmē, jo tos tehniskos palīglīdzekļus, ko nesedz 3.1.2.6.i. investīcijas ietvaros, nodrošina no valsts budžeta līdzekļiem. TA projekta 43. punkts nepieciešams izmaksu izsekojamībai un attiecināmībai no Atveseļošanas fonda finansējuma 3.1.2.6.i. investīcijas ietvaros.
 

 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Ierosinātajiem grozījumiem MK noteikumos Nr. 83 nav negatīvas ietekmes uz finansējuma saņēmēju. Finansējuma saņēmējs ir informēts par TA projektu tā izstrādes un saskaņošanas gaitā, tostarp par to, ka pēc TA projekta apstiprināšanas būs nepieciešams veikt  atbilstošus grozījumus ar aģentūru noslēgtajā līgumā par projekta Nr. 3.1.2.6.i.0/1/25/I/CFLA/001 īstenošanu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Valsts sabiedrību ar ierobežotu atbildību "Nacionālais rehabilitācijas centrs "Vaivari""
Ietekmes apraksts
Valsts sabiedrību ar ierobežotu atbildību "Nacionālais rehabilitācijas centrs "Vaivari"" pilda finansējuma saņēmēja funkcijas.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	3 057 489
	413 223
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	3 057 489
	413 223
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	3 491 061
	500 000
	0
	0
	0
	0
	0

	2.1. valsts pamatbudžets
	3 491 061
	500 000
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-433 572
	-86 777
	0
	0
	0
	0
	0

	3.1. valsts pamatbudžets
	-433 572
	-86 777
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-86 777
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	Atbilstoši MK noteikumu Nr. 83 līdzšinēji spēkā esošajai redakcijai 3.1.2.6.i. investīcijas AF attiecināmais finansējums ir 7 196 909 euro, savukārt pieejamais valsts budžeta finansējums PVN izmaksu segšanai ir ne vairāk kā 916 617 euro. Tādējādi kopējais 3.1.2.6.i. investīcijai pieejamais finansējums ir 8 113 526 euro.

Pamatojoties uz 22.12.2025. MK noteikumiem Nr. 820 "Grozījumi Ministru kabineta 2024. gada 18. jūnija noteikumos Nr. 374 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.2.i. investīcijas "Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai" īstenošanas noteikumi"", ar kuriem 3.1.2.2.i. investīcijas ietvaros tika samazināts finansējums, TA projekts paredz palielināt 3.1.2.6.i. investīcijai pieejamo finansējumu, palielinot kopējo finansējumu par 500 000 euro, t.i., AF finansējumu par 413 223 euro un valsts budžeta finansējumu PVN izmaksu segšanai par 86 777 euro.

Tādējādi pēc finansējuma pārdales 3.1.2.6.i. investīcijas kopējais pieejamais finansējums būs 8 613 526 euro, t.sk. AF finansējums 7 610 132 euro un valsts budžeta finansējums PVN izmaksu segšanai ne vairāk kā 1 003 394 euro.

	6.2. detalizēts izdevumu aprēķins
	3.1.2.6.i. investīcijas projektu īstenošanas izdevumu prognoze ir sagatavota, balstoties uz faktisko izdevumu izpildi saskaņā ar iesniegtajiem un apmaksātajiem progresa pārskatiem, kā arī iesniegšanai plānoto progresa pārskatu par periodu no 01.10.2025. līdz 31.12.2025. Attiecīgi līdz 2025. gada 31. decembrim 3.1.2.6.i. investīcijas projekta īstenošanai kopumā izmantoti 4 622 465 euro, t.sk. AF finansējums 4 139 420 euro un valsts budžeta finansējums PVN izmaksu segšanai 483 045 euro.

2026. gadā sākotnēji plānoti kopumā 3 491 061 euro, t.sk. AF finansējums 3 057 489 euro un valsts budžeta finansējums PVN izmaksu segšanai 433 572 euro.
Papildus plānotais finansējuma palielinājums 3.1.2.6.i. investīcijas ietvaros paredzēts 500 000 euro apmērā, t.i., AF finansējums 413 223 euro un valsts budžeta finansējums PVN izmaksu segšanai  86 777 euro.
Līdz ar to 2026. gadā plānots šāds finansējuma apmērs: 3 991 061 euro, t.sk. AF finansējums 3 470 712 euro un valsts budžeta finansējums PVN izmaksu segšanai  520 349 euro.

Kopējais plānotais finansējums 3.1.2.6.i. investīcijas projektā pēc palielinājuma:
Kopējais pieejamais finansējums būs 8 613 526 euro, t.sk. AF finansējums 7 610 132 euro un valsts budžeta finansējums PVN izmaksu segšanai ne vairāk kā 1 003 394 euro.

3.1.2.6.i. investīcijas projektu īstenošanai nepieciešamais finansējums tiek plānots Finanšu ministrijas valsts budžeta apakšprogrammā 74.07.00 "Atveseļošanas un noturības mehānisma (ANM) finansējums projektu un pasākumu īstenotājiem".

 

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
No valsts budžeta maksimālā plānotā PVN izmaksu summa sastāda 86 777  euro. Ņemot vērā, ka, izvēloties tehnisko palīglīdzekli saņemt ar līdzmaksājumu, persona to var iegādāties par saviem līdzekļiem Eiropas Savienības un Eiropas Ekonomikas zonas dalībvalstī vai Šveices Konfederācijā, tehniskajiem palīglīdzekļiem tiek piemērotas atšķirīgas PVN likmes. Līdz ar to faktiskās PVN izmaksas ir atkarīgas no konkrētajā valstī piemērojamās PVN likmes, un gadījumos, kad faktiskās PVN izmaksas ir mazākas par plānoto apmēru, neizmantotais valsts budžeta finansējums PVN izmaksu segšanai netiks izlietots un tiks atgriezts valsts budžetā.
 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.2. Cita informācija
Grozījumi Ministru kabineta 2021. gada 21. decembra noteikumos Nr. 878 "Tehnisko palīglīdzekļu noteikumi" (apstiprināti ar MK 22.12.2025. noteikumiem Nr. 821 “Grozījumi Ministru kabineta 2021. gada 21. decembra noteikumos Nr. 878 “Tehnisko palīglīdzekļu noteikumi””).
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
(ES, Euratom) 2024/2509
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 23. septembra Regula (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam  (pārstrādāta redakcija).
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024. gada 23. septembra Regula (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam  (pārstrādāta redakcija).

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	61. pants
	34.1.1 apakšpunkts

 
	Pārņemtas pilnībā
	 Neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
-
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	-
	-

	2. Tiks likvidēta institūcija
	-
	-

	3. Tiks veikta esošās institūcijas reorganizācija
	-
	-

	4. Institūcijas funkcijas un uzdevumi tiks mainīti (paplašināti vai sašaurināti)
	-
	-

	5. Tiks veikta iekšējo institūcijas procesu efektivizācija
	-
	-

	6. Tiks veikta iekšējo institūcijas procesu digitalizācija
	-
	-

	7. Tiks veikta iekšējo institūcijas procesu optimizācija
	-
	-

	8. Cita informācija
	-
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
TA projekts nemaina 3.1.2.6.i. investīcijas sākotnēji identificētās horizontālās ietekmes aspektus.

